– Այո, դրա համար էլ «Մալխասյանց» է կոչվում: Իմ դուստրն էլ է ներկայումս սովորում է իրավագիտություն: Իմ կարծիքով՝ իրավաբանների ընտանիքում մեծացած երեխայի ենթագիտակցության մեջ ի սկզբանե կա մասնագիտական տերմինալոգիան, մոտեցումներն ու մտածելակերպը, ուստի ավելի հավատարժան է, որ նա լավ կադր կդառնա: Բոլոր դեպքերում արդյունավետությունը ես տեսնում եմ: Ես բավարարված եմ ինձ զգում իմ որդիների մասնագիտական հմտություններով և անընդհատ զարգացնելու իրենց ձգտումով: Նրանք երկուսը Փաստաբանների դպրոցի սան են ու շուտով կավարտեն: Միաժամանակ մեր փաստաբանական գրասենյակում մենք փորձում ենք ապագա կադրեր ընտրել, բուհերից մեզ մոտ շատերին են ուղարկում պրակտիկայի: